****

**Δ Ε Λ Τ Ι Ο Τ Υ Π Ο Υ**

Από το Τμήμα Περιβαλλοντικής Υγιεινής & Υγειονομικού Ελέγχου της Δ/νσης Δημόσιας Υγείας & Κοινωνικής Μέριμνας της Περιφερειακής Ενότητας Λασιθίου, ανακοινώνεται ότι την **Πέμπτη 14/09/2017 θα ξεκινήσει η 5η εφαρμογή του προγράμματος καταπολέμησης κουνουπιών για το έτος 2017.**

Επειδή για την επιτυχία του Προγράμματος είναι απαραίτητη η συμβολή όλων μας και πολλά από τα κουνούπια που μας ταλαιπωρούν κάθε καλοκαίρι προέρχονται από ιδιόκτητους χώρους, όπως είναι οι αυλές και οι βεράντες των σπιτιών μας, **υπενθυμίζουμε ότι όπου υπάρχουν στάσιμα νερά υπάρχουν και κουνούπια!**

**Αναφέρουμε τα μέτρα που πρέπει να λαμβάνονται για την προστασία των πολιτών:**

**ΠΡΟΛΗΠΤΙΚΑ ΜΕΤΡΑ**

* **Απομάκρυνση παλιών λάστιχων που συσσωρεύουν βρόχινο νερό από την αυλή σου.**
* **Καθαρισμός των φύλλων από τα λούκια της βροχής, φρεάτια και αυλάκια.**
* **Κάλυψη με σίτες των αγωγών εξαερισμού των βόθρων.**
* **Απομάκρυνση του στάσιμου νερού από τα πιατάκια των γλαστρών και των βάζων.**
* **Άδειασμα κάθε 4-5 ημέρες των δοχείων με λιμνάζοντα νερά (βαρέλια, κουβάδες, λεκάνες, καροτσάκια, πιατάκια γλαστρών κτλ).**
* **Διάνοιξη οπών αποστράγγισης σε δοχεία τα οποία συλλέγουν νερό και δεν μπορούν να αδειάσουν.**
* **Φύλαξη των δοχείων νερού που δεν χρησιμοποιούνται γυρισμένων ανάποδα.**
* **Τακτικό κούρεμα του γκαζόν στον κήπο.**
* **Τακτικός καθαρισμός του κήπου από τα ξερά κλαδιά και τα άγρια χόρτα.**
* **Επιδιόρθωση υδροσωλήνων που έχουν διαρροή νερού.**
* **Τακτικός καθαρισμός του νερού στις ποτίστρες των ζώων.**
* **Συχνός καθαρισμός στους στάβλους των ζώων.**

**ΜΕΤΡΑ ΠΡΟΦΥΛΑΞΗΣ**

**Πώς αποφύγω τα τσιμπήματα των κουνουπιών;**

* **Με τη χρήση εντομοαπωθητικών στο δέρμα και εντομοκτόνων στον αέρα**
* **Με χρήση ανεμιστήρων οροφής ή κλιματιστικών**
* **Με τη χρήση λαμπτήρων κίτρινου χρώματος για τον φωτισμό εξωτερικών χώρων**
* **Με την ένδυση με ανοιχτόχρωμα και φαρδιά ρούχα, που καλύπτουν όσο το δυνατόν περισσότερο το σώμα**
* **Αποφυγή, εάν είναι εφικτό, εργασίας σε εξωτερικούς χώρους, τις ώρες που τα κουνούπια είναι πιο δραστήρια (από το σούρουπο έως το ξημέρωμα.**

Οι εφαρμογές θα διενεργούνται από συνεργεία (ψεκαστές) στους τομείς (περιοχές). Οποιαδήποτε αλλαγή προκύψει στην εφαρμογή του προγράμματος θα ακολουθήσει σχετική ενημέρωση.

Σας πληροφορούμε ότι οι τομείς του προγράμματος καταπολέμησης κουνουπιών είναι όλη η επικράτεια του Νομού Λασιθίου.

**Ακολουθεί η** **εφαρμογή του προγράμματος καταπολέμησης κουνουπιών στο νομό**:

**ΠΡΟΓΡΑΜΜΑ ΚΑΤΑΠΟΛΕΜΗΣΗΣ ΚΟΥΝΟΥΠΙΩΝ ΣΤΟΝ**

**ΝΟΜΟ ΛΑΣΙΘΙΟΥ 2017**

|  |  |  |
| --- | --- | --- |
| **ΠΕΡΙΟΧΗ** | **ΗΜΕΡΟΜΗΝΙΑ** | **ΣΥΝΕΡΓΕΙΟ** |
| Πόλη Αγίου Νικολάου | 14/09/2017 | Α |
| Πόλη Αγίου Νικολάου | 15/09/2017 | Α |
| Πόλη Αγίου Νικολάου, Καλό Χωριό | 18/09/2017 | Α |
| Ελούντα, Λούμα, Βρουχάς, Σέλλες, Σχοινιάς | 19/09/2017 | Α |
| Νεάπολη, Κουρούνες | 20/09/2017 | Α |
| Καστέλλι, Φουρνή, Καρύδι | 21/09/2017 | Α |
| Λίμνες, Νικηθιανό, Χουμεριάκο | 22/09/2017 | Α |
| Βουλισμένη, Άγιος Αντώνιος, Λατσίδα | 25/09/2017 | Α |
| Βραχάσι, Μίλατος, Σίσι | 26/09/2017 | Α |
| Βρύσες, Ποτάμοι, Ζένια | 27/09/2017 | Α |
| Κριτσά, Κρούστας, Τάπες | 28/09/2017 | Α |
| Μέσα-Έξω Λακώνια | 29/09/2017 | Α |
| Πόλη Σητείας | 14/09/2017 | Β |
| Ρούσσα Εκκλησιά, Πόλη Σητείας | 15/09/2017 | Β |
| Σκοπή, Χαμέζι, Έξω- Μέσα Μουλιανά | 18/09/2017 | Β |
| Πισκοκέφαλο, Αχλάδια Σταυρωμένος, Κατσιδώνι | 19/09/2017 | Β |
| Μαρωνιά, Άγιος Γεώργιος, Πραισσός | 20/09/2017 | Β |
| Πεύκοι, Γούδουρας, Αγία Τριάδα , Απίδι | 21/09/2017 | Β |
| Ξερόκαμπος Ζήρου, Ζήρος, Χανδράς, Αρμένοι | 22/09/2017 | Β |
| Παπαγιαννάδες, Περβολάκια, Λιθίνες | 25/09/2017 | Β |
| Κουρεμένος, , Βαϊ, Παλαίκαστρο, | 26/09/2017 | Β |
| Καρύδι, Ζάκρος | 27/09/2017 | Β |
| Κρυά, Χρυσοπηγή | 28/09/2017 | Β |
| Λάστρος, Σφάκα, Τουρλωτή, Μυρσίνη | 29/09/2017 | Β |
| Πόλη Ιεράπετρας | 14/09/2017 | Γ |
| Πόλη Ιεράπετρας | 15/09/2017 | Γ |
| Μύρτος, Μύθοι, Γδόχια, Μουρνιές, Ρίζα | 18/09/2017 | Γ |
| Γρα Λυγιά, Ξηρόκαμπος, Στόμιο, Κεντρί, Βαινιά, Καπίστρι | 19/09/2017 | Γ |
| Κάτω Χωριό, Πάνω Χωριό, Επισκοπή, Θρυπτή | 20/09/2017 | Γ |
| Βασιλική, Μοναστηράκι, Γουρνιά, Καβούσι, Παχειά Άμμος | 21/09/2017 | Γ |
| Χριστός, Σελάκανο, Μεταξοχώρι, Μάλλες | 22/09/2017 | Γ |
| Μακρυλιά, Μεσελέροι, Φράγμα Μπραμιανών | 25/09/2017 | Γ |
| Άγιος Ιωάννης, Κουτσουνάρι, Αγιά Φωτιά, Φέρμα | 26/09/2017 | Γ |
| Πρίνα, Καλαμαύκα, Ανατολή | 27/09/2017 | Γ |
| Ορεινό, Μαύρος Κόλυμπος, Σχινοκάψαλα, Σταυροχώρι, Αχλιά | 20/09/2017 | Γ |
| Ανάληψη, Άγιος Στέφανος, Κουτσουράς, Μακρύ Γιαλός, | 29/09/2017 | Γ |
| Πόλη Ιεράπετρας | 02/10/2017 | Γ |
| Οικισμοί Οροπεδίου Λασιθίου | 02/10/2017 | Α |
| Οικισμοί Οροπεδίου Λασιθίου | 03/10/2017 | Α |
| Οικισμοί Οροπεδίου Λασιθίου | 04/10/2017 | Α |

Το παραπάνω πρόγραμμα έχει αποσταλεί και στους Δήμους του νομού.

Τα αποτελέσματα του προγράμματος θα είναι θεαματικά, εάν ψεκάζονται οι κατοικημένες περιοχές, χωρίς να μένουν αψέκαστα κενά, κυρίως, με τη συμβολή των πολιτών στην εξουδετέρωση των ενδοοικιακών εστιών, που είναι και η βασική αιτία του προβλήματος.

Για οποιαδήποτε άλλη πληροφορία ή διευκρίνηση, μπορείτε να επικοινωνείτε με την Επιτροπή Παρακολούθησης του Προγράμματος Καταπολέμησης Κουνουπιών στα τηλέφωνα:

1. κ. Τζανάκη Γεώργιο: 2841340542
2. κα. Φανουράκη Ευαγγελία: 2841340385
3. κα. Φιορέντζη Γεωργία: 2841340345

Άγιος Νικόλαος 12-09-2017